laion/Wikipedia-Exotic huggingface dataset:
שברולט 210

שברולט 210 (באנגלית: Chevrolet 210) היא מכונית משפחתית גדולה מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1953–1957 בארצות הברית ובקנדה. דור ראשון - יוצר בין השנים 1953 - 1954. דור שני - יוצר בין השנים 1955 - 1957. 4 דלתות - סדאן. 2 דלתות - קופה. 2 דלתות - הרדטופ. 2 דלתות - קבריולה. 4 דלתות - סטיישן. 4 דלתות - סדאן. 2 דלתות - קופה. 2 דלתות - הרדטופ. 4 דלתות - הרדטופ. 2 דלתות - סטיישן. 4 דלתות - סטיישן. "שברולט 210", שנת 1953 "שברולט 210", שנת 1953 "שברולט 210", שנת 1953 "שברולט 210", שנת 1954 "שברולט 210", שנת 1955, 2 דלתות, קופה "שברולט 210", שנת 1955, 2 דלתות, סטיישן "שברולט 210", שנת 1955, 4 דלתות, סטיישן "שברולט 210", שנת 1955, 4 דלתות "שברולט 210", שנת 1956, 4 דלתות "שברולט 210", שנת 1957, 4 דלתות, סטיישן "שברולט 210", שנת 1957, קופה שברולט שברולט Parkwood שברולט קינגסווד שברולט דה לוקס שברולט פליטליין שברולט 150 מדיה וקבצים בנושא שברולט 210 בוויקישיתוף (שנת 1953) מדיה וקבצים בנושא שברולט 210 בוויקישיתוף (שנת 1954) מדיה וקבצים בנושא שברולט 210 בוויקישיתוף (שנת 1955) מדיה וקבצים בנושא שברולט 210 בוויקישיתוף (שנת 1956) מדיה וקבצים בנושא שברולט 210 בוויקישיתוף (שנת 1957) שברולט 210, סרטון באתר יוטיוב Flory, Jr., J. "Kelly" (2008). American Cars, 1946-1959 Every Model Every Year. McFarland & Company, Inc., Publishers. ISBN 978-0-7864-3229-5 שברולט סדרות 150 ו-210 / ראו שברולט 210 hemmings.com/magazine/hcc שברולט 210, שנת 1955, ברושור oldcarbrochures.com/static/NA/Chevrolet/1955_Chevrolet/1955_Chevrolet_Prestige_Brochure/1955 "שברולט 210" kansascity.com/cars/article68107997
טומי דיק

טומי דיק (17 באפריל 1925–1999) היה הניצול המוכר היחיד מרצח היהודים לאורך גדות הדנובה בבודפשט, על ידי משטרת צלב החץ (ניאלאס - Nyilas) בזמן מלחמת העולם השנייה. טומי דיק נולד בבודפשט למשפחה מומרת. כעשר שנים לפני שטומי נולד, המירו הסבים והסבתות שלו, בנפרד זה מזה, מיהדות לנצרות. עם זאת, בגלל האנטישמיות שבה הייתה שרויה הונגריה נשארו המשפחות באותן מסגרות חברתיות ותרבותיות. דיק התגורר עם הוריו ואחיו (יאנצ'י) בבודפשט כאשר גרמניה סיפחה את הונגריה (במרץ 1944). הוא "גויס" לעבוד במחנות עבודה, בסביבות בודפשט, עד אוקטובר אותה שנה, אז גרמניה אילצה את המינוי של פרנץ סלשי כראש ממשלה, במקומו של מיקלוש הורטי. הורטי "הגן" עד אז על האוכלוסייה היהודית בעיר בודפשט מפני הגורל שהיה חלקם של היהודים בשאר הונגריה, שנשלחו למחנות הרצח בפולין. מאוקטובר החלה משטרת צלב החץ להתעלל לעצור, ולרצוח יהודים בבודפשט. בדצמבר 1944 נתפס טומי דיק בפשיטה שנערכה בבית חברו, והוא הובל על ידי שוטרי הניאלאס, יחד עם שמונה יהודים נוספים, אל שפת נהר הדנובה. הירייה שנורתה אל ראשו ניפצה את לסתו והוא נפל לתוך הנהר הקפוא. הוא צף והצליח לטפס, במורד הנהר, על גבי מזח של מועדון חתירה ששימש אז כבסיס צבאי. החיילים עזרו לו להגיע לבית חולים מקומי ושם הוא שרד, בסיוע מסור של חבריו המקומיים, עד לשחרור בודפשט ב-18 בינואר 1945 בידי הצבא הסובייטי. לאחר השחרור עשה טומי דיק את דרכו למחנה העקורים באוסטריה ואחרי שנתיים, ב -1948 היגר לקנדה. הוא עבד כפועל בסכר הידרו-אלקטרי בסטיוארטוויל שליד אוטווה בקנדה, ולאחר מכן הוא התגורר 3 שנים במונטריאול. משם הוא עבר מערבה והתמקם בקלגרי, שם הוא הקים עסק לייצור חלונות אלומיניום. הוא הכיר והתחתן עם מרי ליליאן ג'קלין בשנת 1954 ונולדו להם שתי בנות. בגיל שלושים ושש, נרשם טומי לבית הספר למשפטים וב-1967, בגיל ארבעים ושתיים, החל בקריירה של משפטן בקלגרי, קריירה שנמשכה למעלה משלושים שנים. טומי דיק נפטר בשנת 1999 והוא בן 74. Getting Out Alive. Azrieli Foundation. 2007. ISBN 9781897470923. Objectif Survivre. Second Story Press. 2009. ISBN 9781897470121. "ליליאן דיק - הודעה על פטירה".
איסידרו קורבינוס

איסידרו קורבינוס פונטאקה (בספרדית: Isidro Corbinos Pontaque; נולד ב-1894 בסרגוסה שבספרד, נפטר ב-30 בינואר 1966 בסנטיאגו שבצ'ילה) היה כדורגלן, עיתונאי ספורט ופרופסור ספרדי. קורבינוס נולד בסרגוסה שבחבל אראגון, ובצעירותו עבר לקטלוניה, שם היה כדורגלן. בעונת 1914/1915 שיחק בשורות ברצלונה, במדיה שיחק בשני משחקים והבקיע שער אחד. לאחר מכן שיחק בקטלוניה דה מנרזה. קורבינוס החל את קריירת העיתונאות שלו בעריכת העיתון הקטלאני הקטן "טריבונה" (Tribuna). ב-1915 הוציא ספר על אגרוף בשם Boxeo. בהמשך כתב למספר עיתונים בקטלוניה, כגון מונדו דפורטיבו ולה ונגארדיה, שם גם התמנה לתפקיד עורך ראשי. ב-1923 ניהל את העיתון "לה חורנדה דפורטיבה" (La Jornada Deportiva). כמו כן, ערך וניהל את עיתון הספורט "אקסלסיור" שבבילבאו וכן ערך בעיתון "אאורה" (Ahora) שבמדריד. במהלך מלחמת האזרחים הספרדית ברח קורבינוס מספרד לצרפת, שם היה במחנה ריכוז יחד עם עוד פליטים ספרדים. ב-1939 גלה יחד עם אשתו ובתו על ספינת ויניפג לצ'ילה. בצ'ילה המשיך בעבודת העיתונאות, עבד בעיתון "לס נוטיסיאס דה אולטימה אורה" (Las Noticias de Ultima Hora) ובמגזין "ארסיז'ה" (Ercilla). בנוסף, היה פרופסור בבית הספר לעיתונאות של אוניברסיטת צ'ילה. ב-30 בינואר 1966 הלך קורבינוס לעולמו, בגיל 71. על שמו נוסד הפרס הלאומי לעיתונאות ספורט ("Premio Nacional de Periodismo deportivo Isidro Corbinos"), המוענק לעיתונאי הספורט בולט בצ'ילה באותה שנה על ידי איגוד עיתונאי הספורט במדינה (Círculo de Periodistas Deportivos). Toni Closa; Josep Pablo, José Alberto Salas i Jordi Mas (2015). Gran diccionari de jugadors del Barça (בקטלאנית). Editorial Base. ISBN 978-84-16166-62-6. Por obra y gracia del Winnipeg,‏ Julio Gálvez Barraza,‏ Rediris Un libro de Corbinos,‏ מונדו דפורטיבו, 8.3.1915, עמ' 2 La Jornada Deportiva,‏ reportersgrafics.net
אפיוס קלאודיוס קאודקס

אפיוס קלאודיוס קאודקס (בלטינית: Appius Claudius Caudex) היה פטריקי מבית האב של הקלאודיים. הוא נבחר לקונסול שנת 264/263 לפנה"ס, ופיקד על חיל המשלוח שיצא לעזרת הממרטינים במסאנה שבסיציליה בתחילת המלחמה הפונית הראשונה. הוא נחשב למצביא הרומי הראשון שנלחם מחוץ לאיטליה. לדברי פוליביוס חצה קלאודיוס את המצר בלילה מרגיום אל מסאנה, התייצב תחילה לקרב נגד הסירקוסאים בהנהגת היירון ואחר כך נגד הקרתגים בהנהגת חנו בן חניבעל וניצח את שניהם. לאחר מכן הוליך את חייליו אל סירקוסאי, אך התקפותיו על העיר לא הצליחו והוא שב אל מסאנה, השאיר בה חיל מצב ומשם הפליג חזרה אל רגיום. סנקה, הלועג לאלו המבלים את ימיהם במחקרים ספרותיים חסרי תועלת, מזכיר את אפיוס קלאודיוס בהביאו דוגמאות לדברים בטלים שאין בהם צורך: "מי הוא הראשון אשר המריץ את הרומיים לרדת באניות? זה היה קלאודיוס, אשר בעבור פעלו ההוא כינוהו בשם Caudex (בול עץ)." בנו, פובליוס קלאודיוס פולכר, היה קונסול ב-249 לפנה"ס. לוציוס אנאוס סנקה. שיחות פילוסופיות. מתורגמות מרומית עם מבואות והערות מאת אהרן קמינקא. תל אביב, הוצאת דבר בהשתתפות מוסד ביאליק, תש"ג. קרב מסאנה Appius Claudius Caudex in: Livius.org App. Claudius Caudex (11) in: Smith, W. (editor).A Dictionary of Greek and Roman Biography and Mythology. 1873. Digitized copy in: Perseus. פוליביוס, 1.11-16 . סנקה, קוצר החיים, יג בתרגום אהרן קמינקא.
הר קראדוק

הר קראדוק (באנגלית: Mount Craddock) הוא הר בקצהו הדרומי של מסיב קראדוק, ברכס סנטינל בהרי אלזוורת' שבאנטארקטיקה. ההר, שגובהו 4,368 מטרים מעל פני הים, הוא ההר התשיעי בגובהו באנטארקטיקה, והוא ההר השני בגובהו במסיב קראדוק (ההר הגבוה במסיב קראדוק הוא הר רטפורד). ההר מתנשא לגובה של 68 מטרים מעל סביבתו. אוכף קארנייר מקשר בין הר קראדוק להר סטרייבינג. הוועדה המייעצת לשמות אנטארקטיים קראה בשנת 1965 למסיב קראדוק כולו בשם "הר קראדוק", אולם במפות הופיע השם לצד הפסגה הדרומית ביותר של המסיב. כדי למנוע בלבול, בשנת 2006 החליטה הוועדה המייעצת לקרוא לפסגה זו "הר קראדוק" ולמסיב כולו "מסיב קראדוק". ההר והמסיב נקראים על שם ג'י. קמפבל קראדוק ( J. Campbell Craddock) שהוביל את משלחת החקר של אוניברסיטת מינסוטה (שנערכה בין השנים 1963–1962, וערכה סקרים קרטוגרפיים, ובדיקות גאולוגיות ברכס סנטינל וברכס הריטג' שבהרי אלזוורת'). מטפסים הגיעו לראשונה לפסגת ההר בינואר 1992. • Damien Gildea and John Splettstoesser, Craddock Massif and Vinson Massif remeasured, U.S. Geological Survey and The National Academies; USGS OF-2007-1047, Short Research Paper 069, doi:10.3133/of2007-1047.srp069 • H. Adams Carter, American Alpine Journal, 1994, P 198 • Damien Gildea, Ellsworth Moutains - Mountaineering in Antarctica: Travel Guide הר קראדוק באתר הסקר הגאולוגי של ארצות הברית מפת אזור הר קראדוק הר קראדוק באתר peakbagger תחזית מזג אוויר עדכנית ארוכת טווח עבור הר קראדוק מידע גאוגרפי והיסטורי מידע גאוגרפי מידע גאוגרפי על הר רטפורד מידע גאוגרפי על גובהו של ההר ראו ב"לקריאה נוספת" מאמרו של Carter; וכן בספרו של Gildea.
טיילר ג'ונסון

טיילר ראיין ג'ונסון (באנגלית: Tyler Ryan Johnson; נולד ב-7 במאי 1992) הוא כדורסלן אמריקאי, המשחק בעמדות הקלע והרכז. ג'ונסון נולד בעיר גרנד פורקס שבדקוטה הצפונית, ובין השנים 2010–2014 למד באוניברסיטת המדינה של קליפורניה בפרזנו ("Fresno State"). ב-4 עונותיו כשחקן קבוצת הכדורסל של האוניברסיטה קלע ג'ונסון 10.6 נקודות בממוצע למשחק. בעונתו האחרונה הוביל את קלעי קבוצתו עם 15.9 נקודות, ובסיומה נבחר לחמישייה השנייה של העונה במחוז ה-Mountain West‏ ("Second-team All-MWC"). לאחר שלא נלקח על ידי אף קבוצה בדראפט ה-NBA 2014, חתם ג'ונסון על חוזה בלתי-מובטח במיאמי היט, אך נופה מהקבוצה לפני תחילת העונה. בנובמבר 2014 חתם בקבוצת סו פולס סקייפורס מליגת הפיתוח של ה-NBA, וב-15 משחקיו בקבוצה קלע 18.5 נקודות בממוצע למשחק. בינואר 2015 חתם ג'ונסון על שני חוזים עוקבים בני 10 ימים במיאמי היט, ולאחר שהרשים עם ממוצע של 7.5 נקודות למשחק (כולל משחק של 18 נקודות), חתם על הארכת חוזה בקבוצה עד סיום עונת 2015/2016. ב-2 במרץ 2015, כחודש לאחר הארכת החוזה, קלע ג'ונסון 26 נקודות ב-25 דקות כמחליף במשחק מול פיניקס סאנס. ביולי 2016 חתם ג'ונסון על הצעת חוזה ל-4 עונות בברוקלין נטס, עבור 50 מיליון דולר, וכעבור ארבעה ימים השוו ההיט את ההצעה והשאירו את ג'ונסון במיאמי. ב-20 בדצמבר 2016 קלע ג'ונסון שיא קריירה של 32 נקודות במשחק שכלל שתי הארכות מול אורלנדו מג'יק. בכך שבר ג'ונסון את שיא המועדון שקבע וושון לנארד בשנת 1999 לנקודות במשחק עבור שחקן ספסל. ב-7 בפברואר 2019 הועבר בטרייד לפיניקס סאנס, יחד עם ויין אלינגטון, בתמורה לראיין אנדרסון. בפברואר 2020, לאחר 44 משחקים בפיניקס, שוחרר ג'ונסון מהקבוצה. ביוני 2020 חתם על חוזה בברוקלין נטס עד לסיום עונת 2019/2020, ובנובמבר 2020 חתם על הארכת חוזה בברוקלין לעונה נוספת. ב-22 בדצמבר 2021 חתם לחוזה לעשרה ימים בפילדלפיה 76'. מדיה וקבצים בנושא טיילר ג'ונסון בוויקישיתוף אתר האינטרנט הרשמי של טיילר ג'ונסון טיילר ג'ונסון, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות המכללות של ג'ונסון, באתר sports-reference.com סטטיסטיקות הקריירה של ג'ונסון בליגת הפיתוח, באתר basketball-reference.com ג'ונסון חותם על הארכת חוזה במיאמי, באתר realgm.com,‏ 8 בפברואר 2015 סטטיסטיקות המשחק בין מיאמי לפיניקס, באתר basketball-reference.com ג'ונסון חותם על הצעת חוזה בברוקלין, באתר slamonline.com,‏ 3 ביולי 2016 מיאמי משווה את הצעת החוזה של ג'ונסון, באתר הרשמי, 10 ביולי 2016 סיכום המשחק בין מיאמי לאורלנדו, באתר ESPN,‏ 21 בדצמבר 2016 בארנס התבשר שעבר לסקרמנטו במהלך משחק, דייויס מתרחק מהלייקרס, באתר וואלה, 7 בפברואר 2019 פיניקס משחררת את ג'ונסון, באתר brightsideofthesun.com,‏ 9 בפברואר 2020 ג'ונסון חותם על חוזה בברוקלין, באתר הקבוצה, 24 ביוני 2020 ג'ונסון חותם על הארכת חוזה בברוקלין, באתר הקבוצה, 27 בנובמבר 2020
אסטמנוסוכוס

אסטמנוסוכוס (שם מדעי: Estemmenosuchus; מיוונית: "תנין מכותר") הוא סוג של זוחל קדום מקבוצת התראפסידה. מיצור זה נתגלו שלדים רבים באזור הרי אורל שברוסיה, אשר תוארכו לתקופת הפרם, לפני 267 מיליון שנה. נתגלו ותוארו שני מינים שונים שלו. ליצור זה הייתה גולגולת באורך 65 ס"מ, שהיה מכוסה במיני קרניים גרמיות שהזכירו את אלה של אייל קורא, ואורך הגוף השלם הגיע ל-3 מטרים. הוא היה יצור יבשתי רחב ומגושם שככל הנראה היה אוכל-כול בעזרת הניבים הקדמיים שלו שבלטו לצדדים. האסטמנוסוכוס היה מאבות היונקים המודרניים, אך לא ברור אם היה יכול לשמר חום גוף בכוחות עצמו. במקום זאת, עשה שימוש בגודלו, ובאמצעותו אגר חום בגופו אשר סייע בוויסות הטמפרטורה. מבנה העור שלו היה דומה לזה של היפופוטם או של יונקים חסרי שיער דומים. זוחל זה הופיע בסדרה פלאווורלד. מדיה וקבצים בנושא אסטמנוסוכוס בוויקישיתוף אסטמנוסוכוס, באתר GBIF (באנגלית)
גנאיוס קורנליוס סקיפיו אסינה

גנאיוס קורנליוס סקיפיו אסינה (בלטינית: Gnaeus Cornelius Scipio Asina) היה מדינאי ומצביא רומאי, שפיקד פעמיים על כוחות צבא וצי במלחמה הפונית הראשונה (264-241 לפנה"ס). קורנליוס סקיפיו נבחר לקונסול בפעם הראשונה בשנת 260 לפנה"ס, השנה החמישית למלחמה. זמן קצר קודם לכן בנו הרומאים את הצי המלחמתי הראשון בתולדותיהם, לאחר שהבינו כי לא יוכלו להכריע את הקרתגים ולסלקם מסיציליה מבלי להשיג תחילה שליטה בים. קורנליוס סקיפיו קיבל את הפיקוד על הצי, והפיקוד על חילות היבשה נמסר לידי עמיתו לקונסולאט גאיוס דואיליוס. בעוד עיקר הצי מתארגן ברומא, הפליג סקיפיו בראש 17 אוניות אל מסאנה (מֶסִינָה), כדי להכין את מעבר הצי והצבא אל האי. בעת שהותו במסאנה הגיעו אליו ידיעות כי ליפארה, הגדולה בערי האיים הליפאריים, מוכנה לבגוד בקרתגים ולעבור לצדה של רומא. לפיכך נחפז אליה קורנליוס סקיפיו עם אוניותיו מבלי להמתין לשאר הצי. דבר בואו אל ליפארה הגיע לאוזני חניבעל גיסקו, מפקד חילות קרתגו באי, והוא שלח אליה שייטת בת עשרים אוניות בפיקוד בּוֹאוֹדֶס. השייטת הקרתגית הגיעה אל ליפארה בלילה והטילה על נמלה הסגר מן הים. צוותי האוניות הרומיות גילו למחרת בבוקר כי נלכדו בנמל, ומאחר שהיו חסרי ניסיון בקרבות ימיים, אחזה בהם בהלה והם הפקירו את אוניותיהם ונמלטו לחוף. קורנליוס סקיפיו הופתע אף הוא, ולאחר שנותר בלי אנשיו הסגיר את עצמו לקרתגים. קורנליוס סקיפיו שוחרר ככל הנראה משביו לאחר ניצחון רגולוס בקרב אדיס (255 לפנה"ס), משום שהוא נבחר בפעם השנייה לקונסול ב-254 לפנה"ס. במהלך כהונתו השנייה כבש את פנורמוס יחד עם עמיתו אָוּלוּס אָטִילְיוּס קָלָטִינוּס (Aulus Atilius Calatinus). על הישגו זה התכבד בתהלוכת ניצחון. מקרוביוס, הגראמטיקן הרומאי בן המאה ה־5, כותב כי הכינוי "אָסִינָה", שפירושו בלטינית "אָתוֹן", הודבק לאחד מאבות משפחת הקורנליים בעקבות מעשה יוצא דופן, וכנהוג ברומא עבר בירושה לצאצאיו. איש זה התבקש, על פי המסופר, להמציא עֲרֵבִים לנדוניה עבור בתו או לרכישת נחלת קרקע, וכדי להוכיח את המטילים ספק באמינותו על טעותם, הוליך לתוך הפורום אתון נושאת ככרות כסף. חוקר העת העתיקה ווֹלְבֶּנְק סבור כי הקוֹגְנוֹמֶן הודבק לקורנליוס סקיפיו לאחר התבוסה המחפירה בקרב ליפארה. הוא מסתמך על פליניוס (NH 8.169), אשר בין שאר דבריו על בהמות-משא הוא כותב: "יש (לאתונות) חיבה גדולה לוולדותיהן, אך סלידה גדולה עוד יותר ממים; הן יעברו למענם באש, אך אם יפריד ביניהם פלג מים אף הקטן ביותר – יחששו להרטיב את פרסותיהן." פוליביוס. היסטוריה. כרך ראשון, ספרים א-ו. תרגם וכתב מבואות בנימין שימרון. ירושלים, מוסד ביאליק, 1991. Macrobius, Saturnalia. העתק דיגיטלי של המקור הלטיני בתוך Lacus Curtius. Plinius, Natural History. Translated by H. Rakham. Loeb Classical Library. Cambridge MA, Harvard University Press and London, William Heinemann, 1967. Vol. 3. Digitized copy in: Internet Archive. Lazenby, J.F., The First Punic War. Stanford, Stanford University Press, 1996. Walbank, F.W., A Historical Commentary on Polybius. Oxford, Oxford University Press, 1957. פוליביוס, ספר ראשון, 21. Macrobius, Saturnalia, 1.6.29 . Walbank, p. 76; Lazenby, p. 67 .
אורניתוסוכוס

אורניתוסוכוס (שם מדעי: Ornithosuchus; מילולית: "עוף תנין") הוא סוג של זוחל גדול אוכל בשר מקבוצת הארכוזאורים, שדמה במראהו לתנין יבשתי גדול. הוא חי לפני 228-235 מיליון שנה בתור הטריאס שבעידן המזוזואיקון, ומאובניו נתגלו בתצורות אבני החול של לוסימאות' (Lossiemouth Sandstone Formation) שבסקוטלנד, באזור בו נמצאו מיני ארכוזאורים קרובים. יצור אוכל בשר זה היה קרוב יותר לתנינאים מאשר לדינוזאורים והוא נע על ארבע רגליים, אך היה יכול להזדקף כדי לרוץ במהירות. האורניתוסוכוס הגיע לאורך ארבעה מטרים, והיה בעל גולגולת באורך 45 ס"מ ולסת גדולה שהזכירה את זו של הדינוזאורים התרופודים. במראהו דמה לפרסטוסוכוס שחי באמריקה הדרומית באותו הזמן. בדומה לתנינים, היה לאורניתוסוכוס רכס קשקשים מעל גבו, ובדומה לעופות היה בעל חמש אצבעות ברגליו, מה שככל הנראה סייע לו במהלך ריצה. האורניתוסוכוס היה טורף-העל באזורי חיותו וניזון מזוחלים אחרים, כגון הרינצ'וזאורים, דמויי דינוזאורים, כגון הסלטופוס, ומטורפים קטנים יותר. ונאטיקוסוכוס - קרוב משפחה שהתקיים באמריקה הדרומית מדיה וקבצים בנושא אורניתוסוכוס בוויקישיתוף אורניתוסוכוס, באתר האנציקלופדיה של החיים (באנגלית) אורניתוסוכוס, באתר GBIF (באנגלית)
לגוסוכוס

לגוסוכוס (שם מדעי: Lagosuchus; מילולית: "תנין ארנבי") הוא סוג של זוחל מהקבוצה דמויי דינוזאורים שהיו מאבות הדינוזאורים ובמראהו הוא דמה לדינוזאור אמיתי. הוא חי בטריאס עליון שלפני 234–236 מיליון שנה. מאובני זוחל זה נמצאו בארגנטינה ב-1971 ותוארו בידי החוקר אלפרד רומר. השרידים שהתגלו היו חלקיים וברובם היו עצמות רגליים וכתפיים, המרמזים שיצור זה יכל להזדקף ולרוץ במהירות על רגליו האחוריות הארוכות, דבר המזכיר את הדינוזאורים האמיתיים אך ברוב הזמן הוא נע על ארבע רגליים. הוא היה אוכל בשר באורך 40 ס"מ, דומה לזה של חמוס. החוקר פול סרנו טוען שסוג זה מוטל בספק אחרי שהוא דומה מאוד למאובניו של המרסוכוס (Marasuchus). שלד ואיור של הלגוסוכוס מדיה וקבצים בנושא לגוסוכוס בוויקישיתוף לגוסוכוס, באתר GBIF (באנגלית)
שברולט מסטר

שברולט מסטר (באנגלית: Chevrolet Master) היא מכונית משפחתית מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1933–1942. יוצרו 450,435 יחידות. 4 דלתות – סדאן. 2 דלתות – מכונית קופה. 2 דלתות – קבריולה. 2 דלתות – רודסטר (2 מושבים). 2 דלתות – טנדר. בסיסי. דה לוקס. "Series CA" (יוצר בשנת 1933). "Series DA" (יוצר בשנת 1934). "Series EA" (יוצר בשנת 1935). "Series ED" (יוצר בשנת 1935). "Series FA" (יוצר בשנת 1936). "Series FD" (יוצר בשנת 1936). "Series GA" (יוצר בשנת 1937). "Series BB" (יוצר בשנת 1937). "Series HA" (יוצר בשנת 1938). "Series HB" (יוצר בשנת 1938). "Series JA" (יוצר בשנת 1939). "series KA" (יוצר בשנת 1940). "series KB" (יוצר בשנת 1940). "Master Deluxe Series AG" (יוצר בין השנים 1941–1942). "Master Deluxe Series BG" (יוצר בין השנים 1941–1942). "שברולט מסטר", דגם "דה לוקס", שנת 1937 "שברולט מסטר", רודסטר, שנת 1937 "שברולט מסטר", שנת 1938 "שברולט מסטר", דגם "דה לוקס", שנת 1938 "שברולט מסטר", דגם "דה לוקס", קופה, שנת 1938 "שברולט מסטר", סטיישן, שנת 1938 "שברולט מסטר", קבריולט, שנת 1938 "שברולט מסטר", שנת 1939 "שברולט מסטר", שנת 1941 "שברולט מסטר", דגם "דה לוקס" – מבט לתא הנהג "שברולט מסטר", דגם "דה לוקס" שברולט שברולט דה לוקס מדיה וקבצים בנושא שברולט מסטר בוויקישיתוף (שנת 1937) מדיה וקבצים בנושא שברולט מסטר בוויקישיתוף (שנת 1938) מדיה וקבצים בנושא שברולט מסטר בוויקישיתוף (שנת 1939) מדיה וקבצים בנושא שברולט מסטר בוויקישיתוף (שנת 1941) שברולט מסטר, סרטון באתר יוטיוב שברולט מסטר, 1939 - מפרט ומידות carfolio.com/specifications/models/car שברולט מסטר קופה, דה לוקס, שנת 1936 rmsothebys.com/en/auctions/ct12/the-charlie-thomas-collection/lots/r129-1936-chevrolet-master-deluxe-coupe שברולט מסטר, שברולט מסטר דה לוקס, שנת 1938 auto.howstuffworks.com/1938-chevrolet-master-and-master-deluxe
אנזו (דינוזאור)

אנזו (שם מדעי: Anzu) הוא סוג דינוזאור תרופוד בעל מקור קרני ממשפחת הקנגנתיים. הוא קרוי על שם האל המסופוטמי הקדום אנזו (אנ'). המאובנים שלו נמצאו ב-2014 בדקוטה הצפונית ודקוטה הדרומית, ארצות הברית. בסוג היה מין בודד - Anzu wyliei. האנזו היה מהגדולים שבאובירפטורוזאורים של אמריקה הצפונית והגיע לאורך 3.5 מטרים, לגובה 1.5 מטר ולמשקל 200-300 ק"ג. הוא היה שני בגודלו במשפחה רק לגיגנטורפטור ממונגוליה. הוא היה מצויד במקור קרני גדול וחסר שיניים בעל לסת עליונה רחבה יותר מהתחתונה, צוואר ארוך, רגליים ארוכות וכנראה שהיה מכוסה בנוצות. הוא הכיל "כיפת עצם" דמוית חצי-ירח. האנזו היה בנוי אכילת מגוון מזונות ולא התמחה בטריפת חיות או בלעיסת עשבים. הוא אולי דמה באורח חייו ליען מודרני. ממאובנים של קרוביו כנראה שהוא טיפל בביציו וקינן על הקרקע. דינוזאור זה נכחד לפני 66 מיליון שנה בהכחדת הקרטיקון הגדולה. מדיה וקבצים בנושא אנזו בוויקישיתוף אנזו, באתר האנציקלופדיה של החיים (באנגלית) אנזו, באתר GBIF (באנגלית)
פיוטר פלדמן

פיוטר מקסימוביץ' פלדמן (ברוסית: Фельдман Пётр Максимович‏; 27 בנובמבר 1899 - 22 באוגוסט 1938) היה המפקד הפוליטי של צי הים השחור, ואחד מקורבנות של הטיהורים הגדולים של סטלין בסוף שנות ה-30. פלדמן נולד בבאקו, אזרבייג'ן בשנת 1899 בן למשפחה יהודית. שמו היה פסח. את שמו מלידה שינה לפיוטר בגיל 17. אביו, מנדל פלדמן, היה חייט ידוע בבאקו. אמו, שרה-רבקה, הייתה עקרת בית וגידלה את שלושת ילדיהם: פסח, אנתה ורחל. לאחר סיום בית הספר, למד פיוטר הנדסה במכללה עד פרוץ המהפכה הקומוניסטית, בשנת 1917. בתחילתה הצטרף לצבא האדום ושירת בו עד סיומה של מלחמת האזרחים. הוא השתתף בקרבות על חצי האי קרים וגם באזור הקווקז הצפוני. באחד מהקרבות הכיר את אשתו לעתיד, אולגה (הילה) פרנק (1901–1981). היא נולדה בעיר סובאלק בפולין, ומשפחתה עברה לאוקראינה, לעיר אודסה. גם אולגה הצטרפה לצבא האדום וטיפלה בפצועים בקרבות. לאחר סיומה של מלחמת האזרחים נישאו פיוטר ואולגה ונולדו להם שני ילדים. לבת קראו אוקטברינה (1922–2014), ולבן ארטיום (1925–1993). פיוטר התקדם מאוד בקריירה הצבאית שלו ובגיל 35 מונה למפקד אוגדה, ובשנת 1937 מונה למפקד הפוליטי של צי הים השחור. באותה שנה סטלין פתח בטיהורים הגדולים בשורות הצבא האדום, ופיוטר נעצר בינואר 1938 במוסקבה. ב-22 באוגוסט 1938 הוצא להורג, לאחר משפט בזק. גופתו נקברה בקבר אחים בשטח צבאי סגור המוכר בשם קומונרקה. אשתו אולגה נעצרה גם היא וישבה בכלא חצי שנה בעיר סבסטופול. ילדיהם, אוקטברינה וארטיום, שהו עם סבתם בעיר אודסה, עד שחרורה של אולגה. בשנת 1956, לאחר מותו של סטלין, בית המשפט העליון של ברית המועצות זיכה את פיוטר פלדמן מכל האשמות. The shot elite of the Red Army|pages 377—378 F. Sverdlov, "Jews - Generals of the Armed Forces of the USSR" (Short Biographies), M., 1993. In Appendices No. 2-7 on p. 264. "Firing lists", a list of those buried near the village of Butovo and the Kommunarka State Farm, Moscow Region, No. 3123, Center for the Study and Storage of East European Jewry Documentation at the University of Jerusalem. Souvenirs OF "Tragedy of the Red Army of 1937-1938", Red Army Martyrology, pp. 167, 380, 397. Churakov D., Repressions in the Krassnoy Army, 2004, the commissar of the division, No. 102. Military history magazine of the Ministry of Defense of the Russian Federation, No. 12, 1993. AP RF, op.24, case 417, page 236 List No. 2 Former. Military workers to be tried by the military collegium of the Supreme Court of the USSR, No. 190 on page 245, signed by the beginning of the 1st special department of the NKVD of the USSR מדיה וקבצים בנושא פיוטר פלדמן בוויקישיתוף Order of the People's Commissar of Defense of the USSR on Army personnel No. 2488 dated November 28, 1935 Moscow Repressed soldiers of the Red Army AP RF, op.24, case 417, page 245
אלקטרה (כוכב)

אֶלֶקְטְרָה (באנגלית: Electra) הוא כוכב ענק כחול לבן בקבוצת הכוכבים שור. זהו הכוכב השלישי הבהיר ביותר בצביר הכוכבים הפתוחים M45. הכוכבים הבולטים ביותר בקבוצה זו נקראים על שם שבע האחיות של המיתולוגיה היוונית. הכוכב קרוי על שם הדמות באותו השם מהמיתולוגיה היוונית. הכוכב אלקטרה הוא כוכב ענק כחול לבן שנמצא בקבוצת הכוכבים שור. גיל הכוכב הוא 130 מיליון שנים ושמו אושר ב-21 באוגוסט 2016 על ידי ה-IAU (קבוצת עבודה על שמות של כוכבים). הכוכב הוא השלישי הבהיר ביותר בין הכוכבים בקבוצה. אלקטרה שייכת לכיתה הספקטראלית B6 IIIe והוא כ -400 שנות אור מהשמש. אשכול הפליאדות נחשב במרחק של 444 שנות אור. טמפרטורת פניו היא 13,480 קלווין - הגבוהה ביותר מבין הכוכבים הבהירים של הצביר, ובהירותו היא מדרגה 3.72, כך שהוא מאיר בעוצמה של פי 500 מעוצמת ההארה של השמש בתחום הנראה ופי 2.5 בצירוף התחום העל-סגול. לאלקטרה יש מסה של כ-5 מסות שמש ורדיוסו הוא פי 6 מרדיוס השמש. הכוכב מסתובב על צירו במהירות של כ-180 ק"מ בשנייה וככל הנראה עקב כך נפלט ממנו גז היוצר דיסקה המקיפה אותו ופולטת קרינה תת-אדומה שאינה אופיינית לכוכבים מסוג זה וכן ספקטרום פליטה של מימן. לאלקטרה יש בן זוג עמום בהרבה, ככל הנראה כוכב הסדרה הראשית כחול-לבן מסוג ספקטרלי A המקיף אותו במרחק של כ-0.8 יחידות אסטרונומיות ובזמן הקפה של כ-100 ימים. אלקטרה נסתרת מדי פעם על ידי הירח ולפעמים על ידי כוכבי לכת אחרים במערכת השמש. ההסתרה הכוכבית האחרונה התרחשה ב-9 במאי 1841, כאשר היא נבלמה על ידי נוגה. הכוכב נשא את השם המסורתי אלקטרה. אלקטרה הייתה אחת מאחיות הפליאדות במיתולוגיה היוונית. בשנת 2016, ארגון האסטרונומיה הבינלאומי ארגן קבוצת עבודה על שמות כוכבים (WGSN) כדי לקטלג שמות סטנדרטיים של כוכבים. ה-IAU אישר את השם "אלקטרה" לכוכב זה ב-21 באוגוסט 2016. (USS Electra (1843 ו-(USS Electra (AK-21/AKA-4, שניהם של הצי האמריקני. הפליאדות בקטלוג מסיה באתר SEDS. מידע על הפליאדות ועל הבהירות של הכוכב אלקטרה באתר של מצפה הכוכבים ברקת. פוטומטריה מערך שיעור- בהירות אובייקטים אסטרונומיים. סרטים שונים בעקבות הסיפור המיתולוגי, באתר IMDb. אלקטרה, בבסיס הנתונים SIMBAD לגרמי שמיים אסטרונומיים ג'ים קלר, אלקטרה באתר STARS, ‏15 בנובמבר 2015 חדשות העולם, הכוכב אלקטרה, ‏4 בפברואר 2019 אלן, ריצ'רד הינקלי, שמות כוכבים ומשמעותם, ‏10 באוקטובר 2009 קבוצת העבודה של IAU על שמות כוכבים (WGSN), ‏22 במאי 2016 קטלוג שמות הכוכבים של IAU, ‏28 ביולי 2016
הילאל אל-חלווי

הילאל בסאם אל-חלווי (בערבית: هلال بسام الحلوة; נולד ב-24 בנובמבר 1994) הוא כדורגלן לבנוני המשחק בעמדת החלוץ בפננג ובנבחרת לבנון. הוא משחק בעיקר בעמדת הקיצוני, אך גם יכול לשחק כחלוץ המרכזי או כקשר ההתקפי. ב-8 באוקטובר 2015, אל-חלווי ערך את הופעת הבכורה שלו במדי הנבחרת בניצחון 2-0 על נבחרת מיאנמר במסגרת מוקדמות מונדיאל 2018. במשחק זה, הוא פתח בהרכב והוחלף לאחר 56 דקות. ב-29 במרץ 2016, אל-חלווי כבש את שערו הראשון בנבחרת נגד אותה מיאנמר במסגרת מוקדמות מונדיאל 2018, כשהוא למעשה איזן את תוצאת המשחק ל-1-1. בדצמבר 2018, הוא זומן לסגל הנבחרת לקראת גביע אסיה 2019. ב-17 בינואר 2019, הוא כבש צמד בניצחון 4-1 על נבחרת קוריאה הצפונית במסגרת המשחק האחרון בשלב הבתים. נכלל בסגל נבחרת לבנון בטורניר גביע אסיה 2023. מדיה וקבצים בנושא הילאל אל-חלווי בוויקישיתוף הילאל אל-חלווי, באתר Transfermarkt הילאל אל-חלווי, באתר Soccerway הילאל אל-חלווי, באתר WorldFootball.net הילאל אל-חלווי, באתר National Football Teams הילאל אל-חלווי, באתר FootballDatabase.eu הילאל אל-חלווי, באתר ESPN منتخب لبنان يعلن تشكيلته إلى كأس آسيا באתר הרשמי של התאחדות הכדורגל הלבנונית, 30 בדצמבר 2023 (בערבית)